b'\n_START_ARTICLE_\nThomas Hylland Eriksen\n_START_SECTION_\nBiografija\n_START_PARAGRAPH_\nThomas Eriksen gim\xc4\x97 Norvegijos sostin\xc4\x97je Osle, studijavo Oslo universitete. Studij\xc5\xb3 metu atliko antropologinius tyrimus Trinidade ir Mauricijuje. Jo tyrin\xc4\x97jimo sritys buvo identitetas, nacionalizmas, globalizacija bei tapatyb\xc4\x97s politika. T. Eriksen 1991 metais \xc4\xafgijo politikos daktaro laipsn\xc4\xaf, o 1995\xc2\xa0m. tapo profesoriumi, b\xc5\xabdamas 33 met\xc5\xb3. Nuo 1993 iki 2011 met\xc5\xb3 jis buvo \xc5\xbeurnalo \xe2\x80\x9eSamtiden\xe2\x80\x9c redaktorius._NEWLINE_Did\xc5\xbeioji dalis Thomas Eriksen darb\xc5\xb3 buvo skirti populiarinti socialin\xc4\x99 antropologij\xc4\x85 ir perteikti kult\xc5\xabrinio reliatyvizmo pagrind\xc4\x85, taip pat Norvegijos nacionalizmo kritik\xc4\x85 vie\xc5\xa1uose Norvegijos debatuose. Jis yra para\xc5\xa1\xc4\x99s vadov\xc4\x97l\xc4\xaf, naudojam\xc4\x85 \xc4\xafvadin\xc4\x97se socialin\xc4\x97s antropologijos paskaitose daugelio Skandinavijos universitet\xc5\xb3. Angl\xc5\xb3 kalba para\xc5\xa1yta knyga \xe2\x80\x9eSmall Places\xc2\xa0\xe2\x80\x93 Large Issues\xe2\x80\x9c yra i\xc5\xa1versta \xc4\xaf daugel\xc4\xaf kalb\xc5\xb3 bei naudojama ir kitose \xc5\xa1alyse. T. Eriksen da\xc5\xbenai prisideda prie straipsni\xc5\xb3 ra\xc5\xa1ymo Skandinavijos laikra\xc5\xa1\xc4\x8diuose._NEWLINE_Thomas Eriksen buvo kandidatas \xc4\xaf Norvegijos Liberal\xc5\xb3 partij\xc4\x85. Per 2011 ir 2013 met\xc5\xb3 rinkimus jis buvo Norvegijos \xc5\xbdali\xc5\xb3j\xc5\xb3 partijos kandidatas._NEWLINE_Nuo 2004 iki 2010 met\xc5\xb3 T. Eriksen vadovavo tarpdisciplininei tyrim\xc5\xb3 programai CULCOM (angl. Cultural Complexity in the New Norway) Oslo universitete. Programin\xc4\x97je formuluot\xc4\x97je jis teig\xc4\x97, kad pagrindinis tikslas buvo \xe2\x80\x9eperpie\xc5\xa1ti Norvegijos \xc5\xbeem\xc4\x97lap\xc4\xaf\xe2\x80\x9c tam, kad ji atitikt\xc5\xb3 pasaulines realijas. Knygoje \xe2\x80\x9eSociety\xe2\x80\x9c (2010) yra reziumuoti empiriniai rezultatai ir teorin\xc4\x97s perspektyvos, gautos i\xc5\xa1 CULCOM._NEWLINE_Viena Tomo Eriksono citata projekte CULCOM tapo pagrindiniu atspirties ta\xc5\xa1ku 1518 puslapi\xc5\xb3 manifestui, para\xc5\xa1ytam Anders Behring Breivik, kuris buvo 2011\xc2\xa0m. teroro i\xc5\xa1puoli\xc5\xb3 Norvegijoje kaltininkas, bei jo gynybinei kalbai per 2012 met\xc5\xb3 teismo proces\xc4\x85._NEWLINE_Thomas Eriksen da\xc5\xbenai duoda interviu apie Anders Behring Breivik teismo proces\xc4\x85, nes yra gynybos liudytojas._NEWLINE_T. Eriksen 2011 metais gavo dotacij\xc4\x85 i\xc5\xa1 Europos mokslini\xc5\xb3 tyrim\xc5\xb3 tarybos. Jis dabar vadovauja tyrimui apie tris did\xc5\xbei\xc4\x85sias globalizacijos krizes\xc2\xa0\xe2\x80\x93 ekonomika/finansai, aplinka/klimatas ir identitetas/kult\xc5\xabra. \xc5\xa0is projektas yra ir lyginamasis, ir tarpdisciplininis. Jis buvo prad\xc4\x97tas 2012 met\xc5\xb3 pabaigoje ir bus pabaigtas 2017 metais.\n_START_SECTION_\nAkimirkos tironija\n_START_PARAGRAPH_\n\xe2\x80\x9eAkimirkos tironija\xe2\x80\x9c \xc4\xafrodin\xc4\x97ja, kad l\xc4\x97tas laikas tampa vis didesne prabanga \xc5\xa1iame informacijos am\xc5\xbeiuje. Tai objektyvus, gausybe pavyzd\xc5\xbei\xc5\xb3 paremtas diagnostinis m\xc5\xabs\xc5\xb3 skub\xc4\x97jimo eros \xc4\xafvertinimas. Knyga atskleid\xc5\xbeia, kaip tokie rei\xc5\xa1kiniai kaip muilo operos, korespondencija, jaunimo kult\xc5\xabra, reklama ir \xe2\x80\x9elaisvas darbo grafikas\xe2\x80\x9c pakl\xc5\xabsta logikai, pagr\xc4\xafstai informacin\xc4\x97mis technologijomis, ir kaip \xc5\xa1ie rei\xc5\xa1kiniai susij\xc4\x99 su moderniosios visuomen\xc4\x97s istorija. Tuo pa\xc4\x8diu atveriami technologijomis pagr\xc4\xafstos \xc5\xa1i\xc5\xb3 dien\xc5\xb3 visuomen\xc4\x97s prie\xc5\xa1taravimai.'